שאלות עמ"ר בכלכלה
כתיבה: מורי מד"ח  
עיבוד עריכה: עדה ספיר -מדריכת ערכים  ארצית במדעי החברה 
דניאלה  פרידמן –מפמ"ר מדעי החברה. גליה ברגמן-מדריכה ארצית לכלכה


1. הממשלה החליטה על העלאת אחוז המס השולי לבעלי הכנסות גבוהות, כדי לממן את הגדלת הוצאותיה. ציין ערך אחד מהעולם הקרוב אליך  שהנחה את החלטת הממשלה והסבר כיצד לפי דעתך  ערך זה בא לידי ביטוי בקטע.(4 נק.)
או:
בעקבות ההחלטה החלה בפייסבוק התארגנות של אזרחים בעלי הכנסה גבוהה כדי לבטל החלטה זאת. הם נימקו זאת בכך שהחלטת הממשלה פוגעת באחד הערכים החשובים להם. ציין ערך אחד מהעולם  הקרוב אליך  שהנחה  את פעולת האזרחים והסבר כיצד לפי דעתך הוא בא לידי ביטוי בקטע.(4 נק.)
תשובה ומחוון:
1. הערך המנחה את החלטת הממשלה הוא ערך השוויון. הממשלה החליטה להעלות את שיעור המס השולי רק לבעלי הכנסות גבוהות כדי להקטין את אי השוויון בחלוקת ההכנסות במשק.(במידה והתלמיד יעלה ערכים נוספים רלוונטיים   כמו אחריות חברתית תשובתו תתקבל)
2. הערך המנחה את קבוצת האזרחים המוחים הוא אחריות אישית או חירות. האזרחים מבקשים בהתארגנותם להסביר שכל אזרח דואג על פי מידת יכולתו וכישוריו להכנסתו ואין זכות לאחרים ולמדינה להתערב בכך.

	
	רמה נמוכה 
	רמה בינונית
	רמה גבוהה

	זיהה את הערך
	לא זיהה ערכים
0 נקודות
	זיהה ערך אחר 

1. נק. 
	זיהה את הערך - שויון /אחריות אישית /חירות-
2 נק.

	הדגמה מהפתיח
	לא הדגים
0 נק.
	הדגים מאירוע אחר
1 נקודה 
	התייחס לפתיח 
2 נק.




2.  בשנים האחרונות השתלבה מדינת ישראל בתהליך הגלובליזציה. אחד התעשיינים הבכירים בתחום האופנה הסביר שההשתלבות בתהליך הביאה לסגירת מפעלי תעשיה מסורתית ואובדן פרנסה של העובדים במפעלים אלה. התהליך הביא להפגנות ומחאה ציבורית נרחבת. 
הסבר מהי בעיניך (את) הדילמה הערכית שליוותה את תהליך הגלובליזציה, תוך ציון הערכים המתנגשים.(4 נק.)
או:
ציין את שני הערכים העומדים בבסיס הדילמה והסבר כיצד  לדעתך באו לידי ביטוי בקטע.(4 נק.)

תשובה ומחוון:

הדילמה הערכית המופיעה בקטע היא האם לפטר עובדים שאינם יעילים או לדאוג לביטחון תעסוקתי לכלל עובדי המשק. ערך אחד שבא לידי ביטוי בקטע הוא יעילות כלכלית – פיטורי העובדים וסגירת התעשיות המסורתיות תביא לידי ביטוי את היתרון היחסי של המשק. הערך  השני הוא מחויבות לאזרחי המדינה או אחריות חברתית- פיטורי העובדים הלא מקצועיים תביא לאבטלה של עובדים אלה. יכולתם להשתלב במשק בעתיד נמוכה מאוד.


	
	רמה נמוכה 
	רמה בינונית
	רמה גבוהה

	ציון הערך
	לא זיהה את הערכים יעילות ומחויבות או אחריות חברתית- 0 נקודות
	זיהה את אחד הערכים- 
1 נק.
	זיהה את שני הערכים יעילות ומחויבות או אחריות חברתית-2 נק.

	זיהה את הדילמה
	לא זיהה את הדילמה- האם לפטר עובדים שאינם יעילים או לדאוג לביטחון תעסוקתי- 0 נק.
	זיהה את הדילמה באופן חלקי- 
1 נק.
	זיהה את הדילמה באופן מלא- 2 נק.



הערה כללית למעריכים- תלמיד שציין ערך נכון ומתאים אחר- תשובתו תתקבל.


 3. מפעלי טקסטיל רבים נסגרו בשנים האחרונות בשל השתלבותה של המדינה  בתהליך       הגלובליזציה. עובדים רבים במפעלים אלה פוטרו ובעתיד יתקשו למצוא עבודה.
א. הצג שני עקרונות של תהליך הגלובליזציה. (5 נק.)
ב. הצג שני ערכים העומדים בבסיס הדילמה הערכית שליוותה את כניסת המשק הישראלי לתהליך הגלובליזציה. הסבר כיצד ערכים אלה באים לידי ביטוי בתיאור שבפתיח לשאלה .(5 נק.) 
4.שאלה מתוך מבחן הבגרות תשע"ח.
הממשלה שוקלת להעלות את שיעור המס השולי לבעלי הכנסות גבוהות. להצעה זו מתנגדים רבים.
1. מהו מס שולי
2. ציין ערך אחד של פיו שקלה הממשלה להעלות את המס השולי לבעלי הכנסות גבוהות. מהו הערך המנחה את המתנגדים להצעה? 
3. מהי עמדתך? האם אתה תומך בהצעה או מתנגד לה? הבא נימוק אחד לביסוס עמדתך
מחוון
40% לערך , 40% להנמקה (20% להגדרה מהו מס שולי)
הערך המנחה את הממשלה הוא צמצום פערים. הערך שמנחה את המתנגדים להצעה הוא חירות/חופש בחירה. 
נימוק בעד: שוויון מקטין פערים חברתיים וכלכליים ומצמצם את המתח בין השכבות השונות באוכלוסיה; מסייע לאוכלוסיות מוחלשות/רמת חייהן תעלה.
נימוק נגד: בעלי ההכנסות הגבוהות מתמרמרים /נפגעים; היקף ההון השחור עלול לעלות כי בעלי ההכנסות הגבוהות יעלימו מס; התל"ג במשק עלול לקטון כי בעלי ההכנסות הגבוהות יעבדו פחות; חשש שמפעלים מקומיים יועברו לחו"ל, תהליך שיגרום לאבטלה במשק.
5.שאלה מתוך מבחן מפמ"ר תשע"ח
בשנים האחרונות חברות בינלאומיות פותחות סניפים בישראל, כדוגמת: גוגל  איקאה
1. מהי התופעה המוצגת בפתיח? הצג שני מאפיינים של תופעה זאת. (6 נק')
2. מהי הדילמה הערכית העומדת בבסיס תופעה זו ? כיצד תמליץ לממשלה לפעול על מנת לצמצם את השפעותיה השליליות, הסבר  (5 נק')
מחוון
הדילמה: יעילות כלכלית מול אבטחת תעסוקה לכלל התושבים במדינה. המלצה לממשלה- השקעות בתעשיה הישראלית, בחינוך וכו. הדילמה- 3 נקודות. פתרונות- שתי נקודות. 

6. מפעל החרסינה "חרסה" בבאר שבע, הודיע על סגירת המפעל ופיטורי מאות עובדים, בשל השתלבותה של ישראל בתהליך הגלובליזציה. 
עובדים רבים מהמפעל יתקשו למצוא עבודה בעתיד בשל גילם והשכלתם.
6.1	 הציגו שני מאפיינים של תהליך הגלובליזציה בישראל. 
6.2	הצג שני ערכים העומדים בבסיס הדילמה הערכית, והסבר כיצד ערכים אלה באים לידי ביטוי בפתיח לשאלה.   
כיצד אתה ממליץ לבעלי המפעל / לממשלה לפעול לאור הדילמה הערכית שהצגת, הסבר. 
מחוון
3.1	שני מאפייני כלכלה גלובלית במשק הישראלי: שקיעתן של תעשיות מסורתיות; הסרת חסמים וניידות של הון אנושי, הון פיננסי והון ראלי בין משקים.  
3.2	הערכים הבאים לידי ביטוי בפתיח – יעילות כלכלית למול צדק חברתי /ערבות הדדית. הרציונל המוביל לסגירת המפעל הם עקרונות היעילות הכלכלית וחוסר היתכנות כלכלית עקב התחרות הגלובלית בייצור מוצרי L.T במשקים מתפתחים. תופעה שתוביל להעמקת האבטלה בקרב עובדים מעוטי הון אנושי.  ההמלצה של התלמיד יכולה להתאים למדיניות ניאו ליברלית (סגירת המפעל עקב היעדר התכנות כלכלית ועתיד רווחי) למול המדיניות הסוציאל דמוקרט – סיוע לבעלי המפעלים בעלות העבודה והמשך העסקה וייצור. 
כל תשובה מנומקת המעידה על חשיבה כלכלית עצמאית, המעידה על הבנה, תתקבל.

7. שאלה מתוך מבחן הבגרות תשע"ט.
עקב תהליכי שיפור הטכנולוגיה, בעלי מפעלים שוקלים להשתמש במכונות במקום להעסיק עובדים.
7.1 מהי הדילמה הערכית העומדת בבסיס תופעה זו? ציין את הערכים המתנגשים.
7.2 על פי המלצתך, מה הממשלה צריכה לעשות כדי לעזור לעובדים שמאבדים את
      מקום עבודתם משום שהם מוחלפים במכונות ?
מחוון לסעיף העמ"ר
7.1	הדילמה הערכית העומדת בבסיס תופעה זו מתייחסת לצורך בחדשנות, שיפורים טכנולוגיים עקב הכלכלה הגלובלית, למול הפגיעה בהון אנושי מועט ידע ובחשש מאבטלה בקרב עובדים אלה. 
הערכים המתנגשים הם: יעילות כלכלית, למול ערבות הדדית וצדק חברתי.

8. שאלה ממבחן מפמ"ר תשע"ט
 ממשלת ארה"ב פועלת להקטין כמות אשרות עבודה לעובדים זרים.
א. הציג שני ערכים העומדים בבסיס הדילמה הערכית של החלטה זו (4 נק.)
ב. מהי עמדתך – האם אתה תומך בהחלטה או מתנגד לה ? הבא נימוק אחד לביסוס
עמדתך (4 נקודות)
ג. החלטת ממשלת ארה"ב סותרת עקרונות המאפיינים את הגלובליזציה,
ציינו אחד מעקרונות אלה (3 נקודות)
מחוון:
8 .א. יעילות כלכלית )תחרות חופשית( למול ערבות הדדית )צדק חברתי(.
.ב. יש לבחור באחד משני הערכים ולבסס את עמדת התלמיד.
[bookmark: _GoBack] ג. הגירת עבודה או החסרת חסמים ומגבלות על תנועות הון אנושי בין מדינות.





